Viborger Samler, 1835-10-11
Udenlandske Efterretninger. Spanien. Le Messager meddeler følgende Actstykke, der virkeligen synes at bære alle Præg af Ægthed: "Proclamation fra Don Carlos til Spanierne. Spaniere!" J det det guddommelige Forsyn betroede mig dette skjønne Monarchies Skjebne, paalagde det mig store Pligter. Et til en Revolutionsruus hengivent Aarhundrede synes allevegne at ville udbrede Anarchie, Uordener og skjendig Vanhelligelse af Templet og dets Tienere, af Thronen og det Helligste, Mennesket eier. Med den uret færdigste Usurpation af mine kongelige Rettigheder forbandt sig en Opløsnings Mords- og PlyndringsPeriode. Jntet agtes af dem, der, besjælede af Had og Hævn, have svoret Fædrelandets Undergang; og uden der gjentagne Seier af den heltemodige Hær, som jeg er stolt af at commandere, vilde der maaskee ikke være nogen Skygge tilbage af kongelig Magt, hvis Tryllerie de lade som de beholde, forikke aabenbart at støde an mod hele Europas Jnteresser. Alle Regjeringer skjælve ved Synet af den Afgrund, Spanien i dette Øieblik fremviser, dette fortrinligviis mod Religionen og sin Konge saa velsindede og troe Land. Selv de Cabinetter, der i Begyndelsen ansaae befæstelsen af et uretmæssigt Dynastie for mulig, overbevise sig allerede nu om Nødvendigheden af at gjenopreise Freden under Legitimitetens og Lovens Beskyttelse. Den fremmede Jntervention, som den saakaldte Nationalregjering paa en haanlig Maade har betlet om, afsloges den gjentagne Gange med Foragt, og den saae sig endog i sin forladte Tilstand tvungen til, at tage sin Tilflugt til en elendig portugisisk Legion og Leiesvende fra alle Lande, for at forlænge Spaniens Ulykker og have Fremgang med sine forbryderske Projecter. Det slemme Exempel paa Usurpation og Ulydighed frembringer naturligviis sine Virkninger. Alle Provindser løsrive sig fra Hovedstaden der forgiæves vil forsøge at bringe dem tilbage til Lydighed eller at beskytte dem, og disse oprørske Bevægelser foregaaes af Uordener, om hvilke den blotte Tanke bringer os til at gyse. J denne haarde Crisis er det yderst nodvendigt, at alle Spaniere, der fortjene dette Navn, forene sig om deres Konge. Naade vil være mit Valgsprog, dog med Undtagelse af dem, der som Anførere og Anstifter, have foranlediget disse Rædsler. Mine Fjender bagvaske stedse mine faderlige Hensigter, de forglemme, hvorledes Erfaringer af vore Dages Ulykker bør komme os Alle til Nytte i Fremtiden. At Reactionerne holde sig indenfor Lovenes Grændse; at Lidenskaber og Vilkaarlighed forsvinde for Retfærdigheden; at der hersker Redelighed i Forholdene mod vore Forbundsfæller, uden at ville indvirke paa disses indre Politik, for ogsaa at have Ret til at paastaae vor egen Uafhængighed; at Alles Rettigheder og retmæssige Privilegier agtes, saaledes som jeg ogsaa vil forskaffe mine utabelige Prærogativer Agtelse; at den strængeste Sparsomhed i Bestyrelsen forskaffer mit Folk en hurtig og bestemt Lettelse til Erstatning for de Trængsler, under hvilke det i dette Øieblik sukker, at der især ingen Bortodslen meere vil finde Sted; at fra nu af Enhver samvittighedsfuldt iagttager Kronens Love, Decreter og Løvter; – det er min Politik. J Palladset i Murguia den 17de Septbr. 1835. Carlos. De franske Frivillige under Oberst, Baron Schwartz (Suarce) befinde sig, 50 Officierer og 900 Mand stærke, paa spansk Grund, og havde erholdt befaling af den arragoniske Junta at overtage en Garnisonstjeneste.